Държавен вестник, бр. 106, 2023 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  106
лицата по Постановление № 17 на Минис­
терския съвет от 2007 г. за определяне на 
условията и реда за разходване на целевите 
средства за диагностика и лечение в лечебни 
заведения за болнична помощ на лица, които 
нямат доход и/или лично имущество, което да 
им осигурява лично участие в здравноосигу­
рителния процес (обн., ДВ, бр. 13 от 2007 г.; 
изм., бр. 16 от 2008 г., бр. 13 от 2009 г., бр. 29 
от 2011 г., бр. 2 от 2014 г., бр. 56 от 2016 г. и 
бр. 79 от 2017 г.) са за сметка на държавния 
бюджет и се изплащат от Агенцията за соци­
ално подпомагане чрез НЗОК.
(2) Агенцията за социално подпомагане 
превежда на НЗОК необходимите средства 
за заплащане на заявените суми от аптеките, 
сключили договор с НЗОК, за предоставени 
лекарствени продукти на ветерани от войните, 
военноинвалиди и военнопострадали.
(3) Агенцията за социално подпомагане 
превежда на НЗОК целевите средства по 
ал. 1 за извършената диагностика и лечение 
в лечебни заведения за болнична помощ на 
правоимащите лица по реда на Постановление 
№ 17 на Министерския съвет от 2007 г. за оп­
ределяне на условията и реда за разходване на 
целевите средства за диагностика и лечение 
в лечебни заведения за болнична помощ на 
лица, които нямат доход и/или лично иму­
щество, което да им осигурява лично участие 
в здравноосигурителния процес.
§ 8. (1) Надзорният съвет на НЗОК взема 
решения за разпределяне за здравноосигури­
телни плащания на средствата по чл. 1, ал. 2, 
ред 1.3 „Резерв, включително за непредвидени 
и неотложни разходи“ от 1 септември 2024 г., 
освен за изплащане на сумите по влезли в сила 
съдебни решения срещу НЗОК във връзка със 
здравноосигурителни плащания, по методика, 
приета от надзорния съвет на НЗОК. 
(2) Методиката по ал. 1 се приема в срок 
до един месец от обнародването на този закон 
в „Държавен вестник“.
§ 9. За изплащане на дължимите суми по 
влезли в сила съдебни решения срещу НЗОК 
във връзка със здравноосигурителни плащания 
надзорният съвет на НЗОК по предложение на 
управителя на НЗОК своевременно одобрява 
компенсирани промени между показателите по 
бюджета на НЗОК в частта разходи и трансфери.
§ 10. Сключването на договори и/или на 
допълнителни споразумения по реда на чл. 59, 
ал. 1а от Закона за здравното осигуряване е в 
рамките на утвърдените стойности по чл. 4, 
ал. 1, т. 1, буква „б“.
§ 11. (1) Утвърдените разходи за персонал 
на НЗОК се извършват до определения размер.
(2) Икономията на разходите за персонал 
може да се използва текущо или с натрупване за 
изплащането на допълнителни възнаграждения 
за постигнати резултати и дължимите за тях 
осигурителни вноски и/или за други разходи. 
При необходимост надзорният съвет на НЗОК 
по предложение на управителя на НЗОК може 
да одобрява съответните вътрешнокомпенси­
рани промени по бюджета на НЗОК.
(3) Алинея 1 не се прилага по отношение 
на увеличението на разходите за персонал 
за сметка на:
1. получени средства от помощи и дарения;
2. вътрешно преструктуриране на разходите 
за социално-битово и културно обслужване 
на персонала;
3. получени трансфери от други бюджети, 
които не са част от държавния бюджет;
4. получени трансфери от бюджети по 
държавния бюджет в годишен размер на 
увеличението до 2 млн. лв.;
5. получени трансфери за изпълнение на 
Националния план за действие по заетостта;
6. проекти, финансирани със средства, ин­
струменти и механизми от Европейския съюз;
7. вътрешно преструктуриране на разхо­
дите за случаите, когато НЗОК изпълнява 
международни договори и програми през 
текущата година;
8. разходи от резерва за предотвратяване, 
овладяване и преодоляване на последиците от 
бедствия при участие в спасителни и/или не­
отложни аварийно-възстановителни дейности;
9. получени трансфери от централния бю­
джет по чл. 1, ал. 5 от Закона за държавния 
бюджет на Република България за 2024 г.
(4) Увеличението на разходите за персонал 
по ал. 3, т. 1 – 7 се одобрява от надзорния 
съвет на НЗОК по предложение на управи­
теля на НЗОК, а на разходите по ал. 3, т. 8 
и т. 9 – по реда на чл. 109 от Закона за пуб­
личните финанси.
(5) Управителят на Националната здравно­
осигурителна каса може да извърши увели­
чение на индивидуалните основни месечни 
заплати на служителите на НЗОК и РЗОК при 
условията и по реда на наредбата по чл. 67, 
ал. 3 от Закона за държавния служител и 
чл. 107а, ал. 10 от Кодекса на труда, включи­
телно извън сроковете, определени в нея, в 
рамките на разходите за персонал, предвидени 
по бюджета на НЗОК за 2024 г.
§ 12. Националната здравноосигурителна 
каса в съответствие с чл. 45, ал. 23 от Закона 
за здравното осигуряване и в случаите, когато 
е приложимо, договаря за 2024 г. заплащане 
въз основа на резултата от терапията за лекар­
ствените продукти за редки и за злокачествени 
заболявания, за които е определено проследя­
ване на ефекта от терапията съгласно чл. 259, 
ал. 1, т. 10 от Закона за лекарствените продук­
ти в хуманната медицина, при условия и по 
ред, определени в наредбата по чл. 45, ал. 9 от 
Закона за здравното осигуряване. При липса 
на резултат заплатените от НЗОК средства се 
възстановяват на НЗОК от притежателите на 
разрешения за употреба/техни упълномоще­
ни представители при условията и по реда, 
определени в същата наредба.
§ 13. (1) Националната здравноосигури­
телна каса и Българският лекарски съюз,